Пенчо Славейков
На пладне срещнахме се ний…

chitanka.info

„На пладне срещнахме се ний

и сдругарихме. Дали крий

нам бъдещето изненади?

Дали и там сърцата млади

едно за друго ще туптят?

Дали в световния ни път,

другарко, сестро, свидно дете,

все също слънце ще ни свети,

все съща обич ще ни грей?“

— Преходна страст — тя само тлей,

преходна страст в души преходни:

не тя сдружи сърцата родни,

не тя живее в нашта гръд,

на святи чувства свят съсъд!

На ведра обич пред олтаря,

другар милеещ за другаря

душа не ще му засени

туй що ще дойде с бъдни дни!

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.